《补谪入京集句》
明代·卢龙云

迢递山河拥帝京，君王深在九重城。

阳和不散穷途恨，江上几看芳草生。

古往今来只如此，水流花谢两无情。共知人事何尝定，身贱多惭问姓名。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。